เป็นผู้หญิงนะคะ ไม่เคยมีเพศสัมพันธ์ มีอาการแบบหัวเรื่องเลยค่ะ เคยไปตรวจปัสสาวะ ปัสสาวะก็ปกติ ไปตรวจสูติ ก็ปกติค่ะ แค่บอกว่ามดลูกกลมกว่าปกตินิดนึงน่ะค่ะ แต่ไม่รู้ว่าอาการเจ็บมาจากไหน เป็นๆหายๆอยู่เรื่อยๆเลยค่ะ บางครั้งก็ลามไปที่บริเวณขาแถวๆขาหนีบขวาค่ะ
สวัสดีค่ะอาการปวดแสบบริเวณท้องน้อยล่างไปทางหัวหน่าวและขาหนีบด้านขวานั้น อาจจะมีสาเหตุมาได้จาก อาการปวดแสบจากปลายเส้นประสาทอักเสบตรงภายนอก จะปวดจี๊ดๆเหมือนไฟช็อต ปวดร้าวลงขาได้ หรือปวดจากกลุ่มกล้ามเนื้ออักเสบ จะเป็นปวดเมื่อย สัมพันธ์กับการใช้งาน หรือปวดจากนรองกระดูกกดทับเส้นประสาทอาจทำให้ปวดตรงหลังร้าวลงขาแต่ถ้าอาการปวดแสบเหมือนปวดอยู่ข้างในลึกๆ ปวดสัมพันธ์กับการปัสสาวะ คือเกิดหลังการปัสสาวะ อาจนึกถึงกลุ่มการติดเชื้อในทางเดินปัสสาวะได้ ถ้าไม่เคยมีเพศสัมพันธ์เลยก็นึกถึงภาวะการอักเสบในอุ้งเชิงกรานต่างๆได้น้อยค่ะแนะนำการดื่มน้ำมากๆ ไม่กลั้นปัสสาวะ ถ้าปวดมากกินยาแก้ปวดเพื่อบรรเทาอาการได้ ระวังการกดทับบริเวณนั้นๆนานๆ ฝึกยืดเหยียดกล้ามเนื้อหลังการใช้งาน ถ้ายังมีอาการเป็นมากต่อเนื่อง ไม่หายไป เป็นมากขึ้นเรื่อยๆ ควรกลับไปพบแพทย์เพื่อตรวจร่างกายซ้ำอีกครั้ง